da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da de en it da hu da hu hu en en da da da en da da en da sv da en tr da da en da en da da da da da en da da da da da da en sv da da da en da da da et da da da fr da da da da da da da da da fi da da da da da da da da da da da da da da da da da da da da da da da da da da da da da en da da nl da da da da da da da da da da da sv en en it de en fr en en da da nl et en en en es en da da da da sv pl en pt ru es da da da en en en da hu da hu es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Metvix®? - Find information på Medicin.dk
Metvix® bruges til behandling af
Metvix® er et hudmiddel til behandling af solkeratoser og visse former for hudkræft.
Metvix® anvendes til behandling af visse typer hudkræft (basalcellekræft) og forstadier hertil i ansigt og hovedbund (solkeratoser). Midlet gives sammen med lysbehandling, når anden behandling ikke er egnet.
Anvendes kun på sygehus eller i hudlægeklinik.
Hudområdet, der skal behandles, forberedes ved forsigtigt at fjerne skæl og skorper for at gøre overfladen mere modtagelig over for behandlingen.
Sædvanligvis smøres et ca. 1 mm tykt lag creme på området ved hjælp af en spatel.
Derefter kan behandlingen enten foregå med rødt lys, naturligt eller kunstigt dagslys:
Området dækkes med en lufttæt bandage i 3 timer.
Efter rensning af huden med saltvand bestråles området med rødt lys.
Behandlingen skal gentages efter 1 uge.
Efter 3 måneder bedømmes resultatet af behandlingen, evt. ved vævsprøver.
Behandling med naturligt dagslys (ved milde og moderate solkeratoser):
Inden rensning af huden og påføring af Metvix® skal du bruge solbeskyttelsescreme - se særlige advarsler.
Efter påføring af Metvix® (og senest 30 minutter efter) skal du gå udenfor.
For at minimere smerterne og sikre bedst mulig virkning skal du derefter blive udendørs i 2 timer i træk i fuldt dagslys og undgå at gå indendørs. På solrige dage kan du søge skygge, hvis det bliver for ubehageligt at opholde dig i direkte sollys.
Metvix® skal vaskes af efter de 2 timers eksponering.
Efter 3 måneder bedømmes resultatet af behandlingen.
Behandling med en lampe med kunstigt dagslys:
Efter påføring af Metvix® (og senest 30 minutter efter) skal hudområdet udsættes for kunstigt dagslys i 2 timer.
Metvix® skal vaskes af efter de 2 timers eksponering.
Efter 3 måneder bedømmes resultatet af behandlingen.
Må ikke anvendes til personer under 18 år på grund af manglende erfaring.
Flere end 10 ud af 100 personer får bivirkningen.
Reaktioner og ubehag på påføringsstedet.
Højst 10 ud af 100 personer får bivirkningen.
Blødning og reaktion på anvendelsesstedet.
Ændring i hudens følesans, Hovedpine.
Sårdannelse, Afskalning af huden, Blærer, Hudkløe, Væskeophobning i huden.
Højst 1 ud af 100 personer får bivirkningen.
Sårhelingsproblemer  (blødende sår), Træthed.
Hævelse omkring øjnene, Nældefeber.
Overfølsomhed over for sollys, Hudirritation, Hududslæt, Ændret farve i huden.
Allergisk hævelse i ansigtet samt mundhulen og strubehovedet, Væskeophobning i ansigtet.
Hududslæt med betændte blærer.
Hududslæt ved kontakt med midlet.
I sjældne tilfælde kan lysbehandling med lampe udløse et pludseligt indsættende forbigående hukommelsestab i op til 24 timer. Ved begyndende tegn på forvirring og desorientering skal lysbehandlingen straks afbrydes.
Læs generelt om bivirkninger
Bør ikke anvendes ved
den sjældne arvelige sygdom porfyri, der viser sig ved kolikagtige, stærke smerter i maven, ledsaget af kvalme og opkastning.
Må ikke påføres øjenlåg eller slimhinder.
På behandlingsdagen skal dine øjne beskyttes mod lyspåvirkning, ved at du anvender specielle solbriller.
Eventuel behandling med UV-lys skal ophøre inden anvendelsen af midlet.
Sollys skal undgås et par dage efter behandlingen.
Solbeskyttelsescremen skal give tilstrækkelig beskyttelse (mindst SPF30) og må ikke indeholde fysiske filtre (fx titandioxid, zinkoxid, jernoxid), da disse hæmmer absorptionen af synligt lys, som kan have betydning for virkningen.
Forsigtighed ved allergi over for soja eller jordnødder (peanut).
Der kan udvikles eksem og hududslæt ved kontakt med midlet ved almindelig brug.
Smerter under belysning med rødt lys kan medføre forhøjet blodtryk. Det anbefales derfor, at lægen måler blodtrykket hos alle patienter før behandling med rødt lys.
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Der er begrænset erfaring med anvendelse til gravide. Bør kun anvendes i særlige tilfælde efter aftale med speciallægen.
Læs mere om gravide og medicin
Må ikke anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Må ikke tappes. Om du kan tappes, afhænger dog af din sygdom.
Læs mere om bloddonorer og medicin
Virker ved at ophobes i kræftcellerne. Når kræftcellerne herefter belyses med laserlys, dannes iltradikaler, som virker skadende på kræftcellerne.
Opbevares i køleskab (2-8ºC).
Efter åbning: Holdbar 28 dage.
Creme. 1 g indeholder 160 mg methylaminolevulinat (som hydrochlorid).
Pakninger, priser, tilskud og udlevering
Læs mere om tilskud
Læs mere om udlevering
Information til sundhedsfaglige om
21.05.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø